  Туспуктэм: Руслан Нуриахметов Майя Бывальцева Удмуртиысь 40 ӵектосъёс Азьмуртлэн лулчеберет кичӧлтонъёсъя фондэзлэн грантъёсъя кыкетӥ конкурсаз вормизы но оглом 32,5 миллион манет басьтозы. Со сярысь элькун тӧролэн но кивалтэтлэн пресс-службазы ивортӥз. Вормисьёс пӧлын – Эктонъя Л. В. Мамонтова нимо нылпи школа. Калык этконъя школа-студиос куспын огъяросси вожвылъяськон-фествиаль ортчытон понна со 6 миллион манетлэсь трос коньдон басьтоз. Фестивальлы кутскон туэ коньывуонэ сётозы. Улосвыл люкетаз Россилэн сизьым федерал округъёсысьтыз 1 сюрслэсь трос экстӥсьёс пыриськозы. Устооссэ 200 пала эктӥсьёсты 2023-тӥ арын толшоре Удмуртие ӧтёзы. Вожвылъяськон бере устоосыз номеръёс гала-концертэ шедёзы, возьматонъёс Ижкарын, Воткаын но Сарапулын ортчозы. Со сяна, утэм грант чотын Ижкарын егитъёслэн йӧскалык лулчеберетъя «Тангыра» фествиальзы ортчоз. Планетарийёслы сферической кино снимать карыны кутскозы. Глазкарысь школаын дышетскисьёс но студентъёс визбур шудонъёсын ӵошатскозы. Ува ёросын мобильной мунё театр ужаны кутскоз, нош Шаркан ёросысь Быгы гуртын – фольклоръя мастерской. 2022-тӥ ар понна кыкетӥ конкурсын оглом 905 ӵектосъёс грантъёс басьтозы. Соосты кунысь 80 улсовылъёсын улонэ пыӵатозы. Тодэ вайытом. южтолэзе Удмуртиысь 65 ӵектосъёс Азьмуртлэн лулчеберет кичӧлтонъёсъя фондысьтыз оглом 46 миллион 386 сюрс манет пала утӥзы. Тегъёс: грантъёс Лулчеберет вожвылъяськон Удмуртия  